
DR 30.7.2018                                                               49                    

 
Kedua, libatkan sektor-sektor korporat, minta mereka menderma secara mandatori 

berdasarkan tanggungjawab sosial supaya dana itu dapat diperbesarkan dan terus diberikan 
kepada golongan yang akan datang.  

Tuan Yang di-Pertua, dulunya saya selalu melihat perbahasan daripada Pakatan 
Harapan seperti Menteri Tenaga Kerja, Menteri Penerangan dan sebagainya berkenaan 
dengan Akta 164, law reform, fasal 88A.  

Saya juga ingin menyahut cabaran yang telah dilontarkan oleh Yang Berhormat 
Pengerang kepada Menteri-menteri tersebut untuk membawa pemindaan tersebut kerana 
penghakiman kes Indira Gandhi ini telah memberi perspektif yang baharu kepada undang-
undang ini. Saya berharap, kalau dibawa, ia akan mendapat sokongan yang baik dan inilah 
merupakan peluang emas kepada kita untuk membuat pemindaan tersebut. Ini merupakan 
cabaran saya kepada mereka. Let see.  

Pada masa yang sama, saya mewakili penduduk-penduduk Cameron Highlands. 
Jadi Cameron Highlands ini tidaklah asing kepada semua. Saya berharap menteri-menteri 
yang duduk di sebelah sana itu datanglah ke Cameron Highlands, datang tengok potensi 
Cameron Highlands dari aspek-aspek pertanian dan juga pelancongan. Cameron Highlands 
telah menyumbang lebih kurang RM5 bilion kepada KDNK negara melalui pertanian, sektor 
makanan sahaja, tidak termasuk pengeluaran bunga, pelancongan dan sebagainya. Jadi 
saya berharap pembangunan infrastruktur di Cameron Highlands itu harus diperkuatkan.  

Kerajaan lalu telah banyak memberi kita peruntukan, telah berjanji akan 
melaksanakan pelbagai projek pembangunan sosioekonomi di Cameron Highlands termasuk 
untuk Orang-orang Asli. 

Akan tetapi malangnya, Kerajaan Barisan Nasional telah jatuh dan ini merupakan 
tanggungjawab kerajaan baharu Pakatan Harapan untuk memastikan kesinambungan 
pembangunan sosioekonomi Cameron Highlands berlaku terus. Jangan kerana sebab politik, 
kita mangsakan pengundi-pengundi, rakyat di Cameron Highlands. Itu merupakan seruan 
saya dan rayuan saya kepada Kerajaan Pakatan Harapan.  

Seterusnya, saya sebagai wakil masyarakat India di Dewan yang mulia ini, saya juga 
ingin membawa beberapa isu berkenaan dengan masyarakat India. Walaupun saya wakil 
rakyat yang mewakili seluruh rakyat Malaysia tetapi menjadi tanggungjawab saya kerana 
saya daripada parti MIC, saya terpaksa membawa hujah-hujah yang berkenaan dengan 
masyarakat India.  

Pertamanya, saya ingin menyeru kepada Kerajaan Pakatan Harapan supaya 
teruskanlah dengan usaha-usaha Malaysian Indian Blueprint. MIB merupakan satu-satunya 
blueprint yang telah diberi komitmen oleh kerajaan di bawah agenda memperkasakan 
masyarakat India. Saya ingin mengambil kesempatan ini mengucapkan terima kasih kepada 
Yang Berhormat Pekan kerana beliau merupakan satu-satunya Perdana Menteri yang telah 
memberi komitmen, yang telah berusaha untuk memperkasakan masyarakat India melalui 
Malaysian Indian Blueprint.  

Itu merupakan rayuan saya kepada Kerajaan Pakatan Harapan. Walaupun saya 
tahu agak sukar untuk kita teruskan dengan agenda Barisan Nasional di bawah Kerajaan 
Pakatan Harapan tetapi saya percaya, atas niat untuk membantu rakyat, atas niat untuk 
membangun seluruh rakyat Malaysia, saya percaya agenda Malaysian Indian Blueprint ini 
akan diteruskan oleh Kerajaan Pakatan Harapan.  

Dengan itu, saya juga ingin mengambil kesempatan ini- ini isu yang berlainan.  

Timbalan Yang di-Pertua [Tuan Nga Kor Ming]: Sila menggulung, Yang 
Berhormat.  

Dato’ Sivarraajh Chandran [Cameron Highlands]: Saya juga mengingatkan 
kepada segolongan mereka yang melabelkan kumpulan Liberation Tigers of Tamil Eelam 
(LTTE) sebagai kumpulan pengganas. Dengan izin, LTTE was never a terrorist group but a 
group of freedom fighters who fought for the liberation of the oppressed Tamils in Sri Lanka 
for many years, just like other freedom fighters who are striving till this very moment to uphold 
their rights, people rights in every country.  

 



Kedua, libatkan sektor-sektor korporat, minta mereka menderma secara mandatori. berdasarkan tanggungjawab sosial supaya dana itu dapat diperbesarkan dan terus diberikan kepada golongan yang akan datang. Tuan Yang di-Pertua, dulunya saya selalu melihat perbahasan daripada Pakatan Harapan seperti Menteri Tenaga Kerja, Menteri Penerangan dan sebagainya berkenaan dengan Akta 164, law reform, fasal 88A. Saya juga ingin menyahut cabaran yang telah dilontarkan oleh Yang Berhormat Pengerang kepada Menteri-menteri tersebut untuk membawa pemindaan tersebut kerana penghakiman kes Indira Gandhi ini telah memberi perspektif yang baharu kepada undang- undang ini. Saya berharap, kalau dibawa, ia akan mendapat sokongan yang baik dan inilah merupakan peluang emas kepada kita untuk membuat pemindaan tersebut. Ini merupakan cabaran saya kepada mereka. Let see. Pada masa yang sama, saya mewakili penduduk-penduduk Cameron Highlands. Jadi Cameron Highlands ini tidaklah asing kepada semua. Saya berharap menteri-menteri yang duduk di sebelah sana itu datanglah ke Cameron Highlands, datang tengok potensi Cameron Highlands dari aspek-aspek pertanian dan juga pelancongan. Cameron Highlands telah menyumbang lebih kurang RM5 bilion kepada KDNK negara melalui pertanian, sektor makanan sahaja, tidak termasuk pengeluaran bunga, pelancongan dan sebagainya. Jadi saya berharap pembangunan infrastruktur di Cameron Highlands itu harus diperkuatkan. Kerajaan lalu telah banyak memberi kita peruntukan, telah berjanji akan melaksanakan pelbagai projek pembangunan sosioekonomi di Cameron Highlands termasuk untuk Orang-orang Asli. Akan tetapi malangnya, Kerajaan Barisan Nasional telah jatuh dan ini merupakan tanggungjawab kerajaan baharu Pakatan Harapan untuk memastikan kesinambungan pembangunan sosioekonomi Cameron Highlands berlaku terus. Jangan kerana sebab politik, kita mangsakan pengundi-pengundi, rakyat di Cameron Highlands. Itu merupakan seruan saya dan rayuan saya kepada Kerajaan Pakatan Harapan. Seterusnya, saya sebagai wakil masyarakat India di Dewan yang mulia ini, saya juga ingin membawa beberapa isu berkenaan dengan masyarakat India. Walaupun saya wakil rakyat yang mewakili seluruh rakyat Malaysia tetapi menjadi tanggungjawab saya kerana saya daripada parti MIC, saya terpaksa membawa hujah-hujah yang berkenaan dengan masyarakat India. Pertamanya, saya ingin menyeru kepada Kerajaan Pakatan Harapan supaya teruskanlah dengan usaha-usaha Malaysian Indian Blueprint. MIB merupakan satu-satunya blueprint yang telah diberi komitmen oleh kerajaan di bawah agenda memperkasakan masyarakat India. Saya ingin mengambil kesempatan ini mengucapkan terima kasih kepada Yang Berhormat Pekan kerana beliau merupakan satu-satunya Perdana Menteri yang telah memberi komitmen, yang telah berusaha untuk memperkasakan masyarakat India melalui Malaysian Indian Blueprint. Itu merupakan rayuan saya kepada Kerajaan Pakatan Harapan. Walaupun saya tahu agak sukar untuk kita teruskan dengan agenda Barisan Nasional di bawah Kerajaan Pakatan Harapan tetapi saya percaya, atas niat untuk membantu rakyat, atas niat untuk membangun seluruh rakyat Malaysia, saya percaya agenda Malaysian Indian Blueprint ini akan diteruskan oleh Kerajaan Pakatan Harapan. Dengan itu, saya juga ingin mengambil kesempatan ini- ini isu yang berlainan. Timbalan Yang di-Pertua [Tuan Nga Kor Ming]: Sila menggulung, Yang Berhormat. Dato' Sivarraajh Chandran [Cameron Highlands]: Saya juga mengingatkan kepada segolongan mereka yang melabelkan kumpulan Liberation Tigers of Tamil Eelam (LTTE) sebagai kumpulan pengganas. Dengan izin, LTTE was never a terrorist group but a group of freedom fighters who fought for the liberation of the oppressed Tamils in Sri Lanka for many years, just like other freedom fighters who are striving till this very moment to uphold their rights, people rights in every country.